da en ca da hbs_lat de da da da ca en en sv it da da en nl da de nb da en en de da da da da da da da da da da da da da da da da da da da da da fr fr zh da de fr en da fr nl en fr fr fr en nl fr pl zh da fr nl ru da fr ru en nl de fr pl fr sv nl en da sv en en da en fr en da en en en fr da da da de da nb nl ur fr en fr fr fr cs nl zh fr sk da fr fr en da de fr hbs_lat da en fr sv da eu fr fr da da da da de da da da da sv nb da sv da da sv da it en da nb da da nn sv da en
Fuldmånen gør os fredelige | Skeptica
28 april 2011 | Myter & Mysterier | 1 Kommentar
Sådan lød den ildevarslende overskrift i en af DRs top-nyheder i Radioavisen kl. 11, den 28. april, 2011.
Historien fandt også vej til de digitale medier, hvor man kunne fordybe sig i detaljerne:
“I følge Danmarks Statistik modtog politiet på en helt almindelig dag sidste år i gennemsnit tæt på 24 anmeldelser, der hørte under den simple voldsparagraf – altså for eksempel gade- og værtshus-slagsmål. Men på de 12 dage sidste år, hvor fuldmånen var oppe steg det tal med hele 20 procent.
Karsten Hansen, leder af Hernings politi, fortalte, at “snakken internt blandt hans kolleger nogle gange peger i retning af en bekræftelse.”
Fuldmånen gør os voldelige, DR P4 Midt & Vest
Hvis det viser sig at voldsstatistikken kan forklares med månens cyklus, ville ordensmagten endda overveje at inddrage de himmelske fænomener i planlægningen af det daglige arbejde:
“- Jeg vil prøve at drøfte med mine liniechefer, om det er noget vi skal gå et spadestik dybere ned i, siger Karsten Hansen.”
Før man hopper over månen i sin iver for at pege på en mulig sammenhæng mellem himmelske fænomener og menneskelig gøren og laden, bør man kigge nærmere på, om der findes mere jordnære forklaringer.
Det kunne jo være, at udbetaling af løn kunne hjælpe gevaldigt på branderternes styrke – hvilket der er noget der tyder på i januar, marts, april, og maj, hvor fuldmånen falder på eller omkring lønningsdag.
Det kunne også være, at der var et banalt sammenfald mellem ugedag og fuldmåne:
Halvdelen af disse 12 fuldmånedage falder i weekenden: Hele fire af dagene falder pladask på en lørdag, en på en fredag og en på en søndag.
Hvordan fordeler antallet af anmeldelser for simpel vold i 2010 sig så på ugedage?
Hvad var påstanden igen?
En helt almindelig dag har i gennemsnit tæt på 24 anmeldelser af simpel vold.
På de 12 dage sidste år, hvor fuldmånen var oppe steg det tal med hele 20 procent – altså 29 (generøst rundet op).
Hvilket leder os til den uafvendelige…
Der er færre anmeldelser når det er weekend og fuldmåne, end når det kun er weekend.
Fuldmånen får os til at være mindre voldelige!
(…og læg så den spade, Karsten! Hent en citronmåne i stedet…)
Mange tak til Lisbeth Laursen, Danmarks Statistik, for eminent service.
Erik Kjærsgaard på 30. april 2011 ved 12:04
Der er rent faktisk for ca. 10 år siden laven en videnskabelig undersøgelser, der konkluderede at der ikke er nogen sammenæng mellem nogen månefase og indlæggelse på psykiatrisk afdeling
Indsend Kommentar Annuller svar
Din e-mailadresse vil ikke blive publiceret. Krævede felter er markeret med *
Dann Simonsen til Havana-syndromet – et argument for at eliminere det usandsynlige
Dann Simonsen til Hysteriet omkring ‘Havana-syndromet’ og den store afledningsmanøvre
Dann Simonsen til Hysteriet omkring ‘Havana-syndromet’ og den store afledningsmanøvre
Følg Skeptica på Facebook
Læs om vores privatlivspolitik.